Χάρης Μαυρίας

Ο Χαράλαμπος (Χάρης) Μαυρίας (Ζάκυνθος, 21 Φεβρουαρίου 1994) είναι Έλληνας διεθνής ποδοσφαιριστής ο οποίος αγωνίζεται ως δεξί μπακ ή ακραίος επιθετικός στον Παναιτωλικό.

 Σταδιοδρομία σε συλλόγους 
Εντοπίστηκε ως ταλαντούχος παίκτης του Ζακυνθιακού από τον τεχνικό Στράτο Κουρούμαλο και τον Σεπτέμβριο 2007 σε ηλικία 13,5 ετών έγινε μέλος των ακαδημιών του Παναθηναϊκού. Σε λιγότερο από 2 χρόνια υπέγραψε επαγγελματικό συμβόλαιο και στις 20 Ιουλίου 2010 έκανε το ανεπίσημο ντεμπούτο του με τον Παναθηναϊκό απέναντι στη Βόλφσμπουργκ, σε φιλικό αγώνα κατά την καλοκαιρινή προετοιμασία της ομάδας στην Αυστρία. Ο νεαρός μεσοεπιθετικός είχε πολύ καλή απόδοση για 29 λεπτά, μετά την είσοδό του στον αγώνα στη θέση του Σίλβα Κλέιτον, ενώ κέρδισε και πέναλτι.

Στις 20 Οκτωβρίου 2010, ο Νίκος Νιόπλιας του έδωσε την ευκαιρία να αγωνιστεί ως αλλαγή στο Champions League εναντίον της Ρουμπίν Καζάν, σε ηλικία μόλις 16 ετών και 245 ημερών, όντας ο δεύτερος νεότερος παίκτης στην ιστορία του θεσμού (από το 1992), μετά τον Νιγηριανό Σελεστίν Μπαμπαγιάρο της Άντερλεχτ (16 ετών και 90 ημερών το 1994) και ο νεότερος ποδοσφαιριστής του Παναθηναϊκού σε ευρωπαϊκή διοργάνωση, καταρρίπτοντας για 2½ μήνες το ρεκόρ του Σωτήρη Νίνη από το 2007.

Τέσσερις ημέρες αργότερα, πραγματοποίησε το ντεμπούτο του και για το ελληνικό πρωτάθλημα, συμμετέχοντας στο τελευταίο 20λεπτο του ντέρμπι με την ΑΕΚ, αποτελώντας τον νεότερο ποδοσφαιριστή του συλλόγου στην Α' Εθνικήδεν υπολογίζεται η 13άδα εφήβων, συμπεριλαμβανομένου του Κώστα Αντωνίου, που στις 26.12.1978 αντιμετώπισαν τους ερασιτέχνες του Ηρακλή (0–1 εκτός), όταν οι τότε "ημιεπαγγελματίες" ποδοσφαιριστές απήργησαν με συνδικαλιστικά αιτήματα (για πρώτη φορά στην ιστορία του ελληνικού αθλητισμού). Ο αγώνας έλαβε χώρα κατά παρέκβαση της ηλικίας των παικτών, καθώς η κάθοδος της εφηβικής ομάδας του Παναθηναϊκού δεν είχε χαρακτήρα αγωνιστικό, παρά μόνο σκοπό την αποφυγή μηδενισμού και αφαίρεσης βαθμών. Ο σύλλογος, αντίθετα με τους περισσότερους της Α' Εθνικής, δε διέθετε τότε αμιγώς ερασιτεχνικό τμήμα ποδοσφαίρου και επέλεξε να χρησιμοποιήσει νεαρά παιδιά χωρίς δικαίωμα συμμετοχής, διακινδυνεύοντας πιθανή αντίδραση του Υπουργείου Παιδείας & Θρησκευμάτων για παράβαση του νόμου "περί Εξωσχολικού Αθλητισμού". (από την καθιέρωσή της το 1959), βελτιώνοντας κατά ένα μήνα τώρα την αντίστοιχη επίδοση, επίσης του Νίνη από το 2007. Ο Μαυρίας έκλεισε εκείνη την εβδομάδα με τον ιδανικότερο τρόπο στις 27 Οκτωβρίου, όταν κέρδισε πέναλτι στο εκτός έδρας 5–0 σε βάρος της Κοζάνης για το κύπελλο Ελλάδας, μόλις πέντε λεπτά μετά την είσοδό του στο γήπεδο.

Κατά τους διπλούς αγώνες με τη Μάδεργουελ από τη Σκωτία στα πλαίσια των προκριματικών του Champions League 2012–13, σημείωσε δύο τέρματα και έκανε δικό του το ρεκόρ του νεότερου σκόρερ του Παναθηναϊκού σε ευρωπαϊκή διοργάνωση, όντας μικρότερος από 18½ ετών.προηγούμενος κάτοχος ο Γιούρκας Σεϊταρίδης, που το 2001 ήταν μεν 16 μήνες μεγαλύτερος από τον Μαυρία, αλλά με το βολέ του εκτός περιοχής ανάγκασε τον σερ Άλεξ Φέργκιουσον, προπονητή της Μάντσεστερ Γιουνάιτεντ, να αναρωτηθεί Who's Yiourkas? Το πρώτο σημείωσε στο 76ο λεπτό της αναμέτρησης στη Σκωτία,uefa.com: στατιστικά του αγώνα λίγα δευτερόλεπτα αφότου αντικατέστησε τον Τοτσέ. Πάλι ως αλλαγή πέτυχε το δεύτερο τέρμα του στον επαναληπτικό αγώνα στο ΟΑΚΑ.uefa.com: στατιστικά του αγώνα

Στις 9 Δεκεμβρίου 2012, σε ηλικία 18 ετών και 291 ημερών έγινε ο νεότερος ποδοσφαιριστής στην ιστορία του Παναθηναϊκού που σκόραρε σε ντέρμπι αιωνίων, σημειώνοντας το 1–0 σε έναν αγώνα που τελικά έληξε 2–2. Το προηγούμενο ρεκόρ κατείχε ο "ζωντανός θρύλος" του συλλόγου Μίμης Δομάζος, ο οποίος στις 28 Ιανουαρίου 1962 είχε πραγματοποιήσει το ίδιο σε ηλικία 20 ετών και 7 ημερών.

Τον Αύγουστο του 2013, υπέγραψε στην αγγλική Σάντερλαντ έναντι τριών εκατομμυρίων ευρώ.Επίσημα στη Σάντερλαντ ο Μαυρίας Στις 2 Φεβρουαρίου 2015, ανακοινώθηκε η παραχώρησή του με τη μορφή δανεισμού για έξι μήνες στον Παναθηναϊκό,Μαυρίας με... υπογραφή, www.sport-fm.gr ενώ τον Ιανουάριο του 2016 παραχωρήθηκε εκ νέου ως δανεικός για έξι μήνες, στη γερμανική Φορτούνα Ντύσσελντορφ.Στη Γερμανία ο Μαυρίας, www.sport-fm.gr Το Σεπτέμβριο του 2016 αποχώρησε ως ελεύθερος, υπογράφοντας μερικές ημέρες αργότερα στην Καρλσρούη.Για τρία χρόνια στην Καρλσρούη ο Μαυρίας, www.sport24.gr

Το καλοκαίρι του 2017 υπέγραψε στη κροατική Ριέκα.Στη Ριέκα ο Μαυρίας, www.sdna.gr

Τον Ιανουάριο του 2019 εντάχθηκε στην Ομόνοια Λευκωσίας.

Στις 11 Ιουνίου 2021 ανακοινώθηκε η απόκτησή του μέχρι το 2023 από τον Απόλλων Λεμεσού.

Στις 6 Σεπτεμβρίου 2023, ανακοινώθηκε από τον Παναιτωλικό, με συμβόλαιο διάρκειας έως το 2025.https://www.sport24.gr/football/panaitolikos-o-mayrias-ypegrapse-gia-dyo-chronia.10169936.html

 Διεθνής σταδιοδρομία 
Έχει αγωνιστεί σε όλες τις εθνικές ομάδες ποδοσφαίρου της Ελλάδας και είναι εν ενεργεία διεθνής με την εθνική Ελπίδων, ενώ το 2012 αποτέλεσε βασικό στέλεχος της εθνικής Νέων, όταν αυτή προκρίθηκε έως τον τελικό του Ευρωπαϊκού Πρωταθλήματος, στον οποίο ηττήθηκε 0–1 από την Ισπανία και κατέκτησε τη δεύτερη θέση.

Στις 11 Σεπτεμβρίου της ίδιας χρονιάς, φόρεσε για πρώτη φορά τη φανέλα του ανδρικού αντιπροσωπευτικού συγκροτήματος της χώρας,onsports.gr σε επίσημο αγώνα για τα προκριματικά του Παγκοσμίου Κυπέλλου 2014, εναντίον της Λιθουανίας (2–0).

 Ανά περίοδο 
 Τελευταία ενημέρωση: 29 Απριλίου 2017
 Περίοδος Σύλλογος Πρωτάθλημα περιλαμβάνονται οι συμμετοχές/τέρματα στα πλαίσια των play off (1/0 το 2010-11 και 2/0 το 2011-12) Κύπελλο Λιγκ Καπ Ευρώπη ΣΥΝΟΛΟ Συμμετοχές  Τέρματα  Συμμετοχές  Τέρματα  Συμμετοχές  Τέρματα  Συμμετοχές  Τέρματα  Συμμετοχές  Τέρματα 2010–11  Παναθηναϊκός  5  0  1  0  —  1  0  7  0 2011–12  23  1  1  0  —  0  0  24  1 2012–13  26  2  3  1  —  10  2  39  5 2013–14  Σάντερλαντ  4  0  1  1  1  0  —  6  1 2014–15  —  —  —  —  —  —  —  —  — 2014–15  Παναθηναϊκός  9  1  —  —  —  —  —  9  1 2015–16  Σάντερλαντ  —  —  1  0  —  —  —  1  0 2015–16  Φορτούνα Ντύσσελντορφ  15  1  —  —  —  —  —  15  1 2016–17  Καρλσρούη  22  0  —  —  —  —  —  22  0 ΣΥΝΟΛΟ 104  5  7  2  1  0  11  2  123  9

 Παραπομπές 

 Πηγές 
 Ο Χάρης Μαυρίας στο soccerway
 Προφίλ στην ιστοσελίδα της ΟΥΕΦΑ
 prasinanea.gr
 Προφίλ στο pao.gr
 Συνέντευξη σε sports-academies.gr
 Η εθνική Ελλάδος Νέων 2012
 Στατιστικά πρωταθλημάτων Σούπερ Λιγκ, Galanis Sports Data
 Transfer Market

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Φορτούνα Ντύσσελντορφ
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Καρλσρούη ΣΚ
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΧΝΚ Ριέκα
Κατηγορία:Ποδοσφαιριστές Πρβα Λίγκα
Κατηγορία:Ξένοι ποδοσφαιριστές στην Κροατία
Κατηγορία:Ποδοσφαιριστές Χιμπέρνιαν ΦΚ
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ξένοι ποδοσφαιριστές στην Σκωτία
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Παναιτωλικού